114. ΑΠΟΦΑΣΗ ΥΠΟΥΡΓΟΥ ΕΡΓ ΑΣΙΑΣ Αριθ. 40176 της 19/26 Αυγ. 1980 (ΦΕΚ Β΄ 804) Περί απολυτηρίων εξετάσεων Εκπαιδευτικών Μονάδων Μαθητείας Παλαιού Τύπου του ΟΑΕΔ και προϋποθέσεων χορηγήσεως πτυχίου. Έχοντας υπόψη: α)Τις διατάξεις του Β.Δ/τος της 3/6.6.52 «περί εκπαιδεύσεως μαθητών-τεχνιτών». β)Τις διατάξεις του Ν.Δ. 212/69 «περί οργανώσεως και διοικήσεως του Οργανισμού Απασχολήσεως Εργατικού Δυναμικού». γ)Τις διατάξεις του άρθρου 12 του Νόμ. 709/1977 «περί καθιερώσεως κινήτρων επαγγελματικής καταρτίσεως εργατικού δυναμικού και ρυθμίσεως συναφών θεμάτων». δ)Τη σχετική γνώμη του Δ.Σ. του ΟΑΕΔ (απόφαση αριθ. 1627/27.5.1980 έγγραφο αριθ. 75755/ 7.6.1980), αποφασίζουμε: Καθορίζουμε για τις απολυτήριες  εξετάσεις των εκπαιδευτικών Μονάδων Μαθητείας Παλαιού Τύπου του ΟΑΕΔ και τις προϋποθέσεις χορηγήσεως Πτυχίου τα ακόλουθα: 1.Πτυχίο Μαθητείας δικαιούνται όσοι περάτωσαν τη φοίτησή τους στις Εκπαιδευτικές Μονάδες Μαθητείας του Οργανισμού Απασχολήσεως Εργατικού Δυναμικού (ΟΑΕΔ) και πέτυχαν στις απολυτήριες εξετάσεις αυτών ως κατωτέρω: 2.Οι απολυτήριες εξετάσεις διεξάγονται γραπτώς κατά μήνα Μάϊο, τα δε εξεταζόμενα κατ’ αυτάς μαθήματα είναι εκείνα τα οποία οι μαθητές-τεχνίτες διδάχθηκαν κατά την τελευταία τάξη και διακρίνονται σε Γενικά και Ειδικά. 3.Η Διάκριση των μαθημάτων κατά ειδικότητα σε Γενικά και Ειδικά ενεργείται από την αρμόδια Διεύθυνση του ΟΑΕΔ. 4.Οι γραπτές απολυτήριες εξετάσεις διενεργούνται για μεν τα Ειδικά μαθήματα επί όλης της ύλης η οποία διδάχθηκε κατά τη διάρκεια της εκπαιδεύσεως των μαθητών-τεχνιτών, δια δε τα Γενικά μαθήματα επί όλης της ύλης η οποία διδάχθηκε κατά την τελευταία τάξη. 5.Ο βαθμός κάθε μαθήματος για την Β΄ εκπαιδευτική περίοδο του σχολικού έτους της τελευταίας τάξεως εξάγεται από το άθροισμα του προφορικού βαθμού της περιόδου αυτής και του διπλασίου βαθμού της γραπτής ως άνω εξετάσεως διαιρούμενο δια 3. 6.Ειδικός βαθμός κατά μάθημα είναι ο μέσος όρος των βαθμών του μαθήματος των δύο εκπαιδευτικών περιόδων (Α΄ και Β΄) του σχολικού έτους. (Μετά τη σελ. 98,654) Σελ. 98,655 Τεύχος 750-Σελ. 67   Ασφάλιση κατά της Ανεργίας Οργ/σμός Απασ/σης Εργατ/κού Δυν/κού (Ο.Α.Ε.Δ.) 15.Γ .β.113-114 Γενικός βαθμός σχολικού έτους είναι ο μέσος όρος των ειδικών βαθμών όλων των μαθημάτων τα οποία διδάχθηκαν στην τελευταία τάξη. 7.Κατά το χρόνο των γραπτών απολυτηρίων εξετάσεων οι μαθητές-τεχνίτες της τελευταίας τάξεως εξετάζονται επιπλέον στα εργαστήρια της Εκπαιδευτικής Μονάδας, επί των πρακτικών γνώσεων της ειδικότητάς τους, επί όλης της ύλης η οποία διδάχθηκε κατά τη διάρκεια της μαθητείας τους. Η εξέταση αυτή περιλαμβάνει την εκτέλεση ορισμένης εργασίας ή την κατασκευή ορισμένου αντικειμένου (δοκιμίου) σχετικού με την ειδικότητα του εξεταζομένου. 8.Μαθητής-Τεχνίτης της τελευταίας τάξεως ο οποίος έλαβε τη βαθμολογική βάση, τόσο σε όλα τα μαθήματα όσο και στην πρακτική εξέταση, απολύεται, λαμβάνοντας πτυχίο της ειδικότητάς του. 9.Μαθητής-τεχνίτης της τελευταίας τάξεως, οποίος σε ένα από τα Γενικά μαθήματα έλαβε βαθμό κάτω από τη βάση αλλά μέχρι και το βαθμό 7, απολύεται μόνο εφ’ όσον ο μέσος όρος του συνόλου των μαθημάτων, συμπεριλαμβανομένου και του μαθήματος αυτού, δίνει Γενικό βαθμό τουλάχιστον 12. Στην περίπτωση αυτή στο Γενικό βαθμό δεν συμπεριλαμβάνεται ο βαθμός της πρακτικής εξετάσεως. 10.Μαθητής-τεχνίτης της τελευταίας τάξεως, ο οποίος απορρίφθηκε κατά τις εξετάσεις του μηνός Μαΐου δύναται να λάβει μέρος κατά τις επανεξετάσεις του μηνός Σεπτεμβρίου σε όσα μαθήματα απέτυχε. Σε περίπτωση αποτυχίας του και κατά την περίοδο αυτή δύναται να προσέλθει για επανεξέταση σε όσα μαθήματα απέτυχε κατά τις εξετάσεις της Α΄ περιόδου του μηνός Φεβρουαρίου. Σε περίπτωση αποτυχίας του και κατά την περίοδο αυτή σε 3 το πολύ μαθήματα, στα οποία συμπεριλαμβάνεται και η πρακτική εξέταση, δύναται να προσέλθη για τελευταία επανεξέταση κατά τις εξετάσεις της Β΄ περιόδου του μηνός Μαΐου. Αν κατά την τελευταία αυτή επανεξέταση αποτύχει έστω και σε ένα μάθημα ή στην πρακτική εξέταση, απορρίπτεται οριστικά και υποχρεώνεται να παρακολουθήσει και πάλι τα μαθήματα της τελευταίας τάξεως κατά το επόμενο σχολικό έτος. Όλες οι ανωτέρω επανεξετάσεις, καθώς επίσης και οι εξετάσεις των μαθητών-τεχνιτών οι οποίοι παραπέμπονται σε ολική εξέταση λόγω απουσιών, διενεργούνται για κάθε Γενικό μάθημα προφορικά και γραπτά επί όλης της ύλης η οποία διδάχθηκε κατά τη διάρκεια του σχολικού έτους, για κάθε δε Ειδικό μάθημα προφορικά όπως ανωτέρω, γραπτά δε επί όλης της ύλης η οποία διδάχθηκε κατά τη διάρκεια της εκπαιδεύσεως. Σελ. 98,656 Τεύχος 750-Σελ. 68 Ο βαθμός κάθε μαθήματος εξάγεται από το άθροισμα του βαθμού της προφορικής εξετάσεως και του διπλάσιου βαθμού της γραπτής εξετάσεως, διαιρούμενο δια 3. Στις περιπτώσεις της παραγράφου αυτής έχουν εφαρμογή οι διατάξεις της προηγουμένης παρ.9. 11.Μαθητής-τεχνίτης της τελευταίας τάξεως, ο οποίος δεν μπόρεσε να προσέλθει στις ανωτέρω επαναληπτικές εξετάσεις λόγω στρατεύσεως ή ασθενείας ή άλλης εύλογης αιτίας δεόντως αποδεικνυομένης, δύναται, αφ’ ης εκλείψει ο λόγος του κωλύματός του, να προσέλθει κατά τις επόμενες εξεταστικές περιόδους, εφαρμοζομένων αναλόγως των διατάξεων της προηγουμένης παρ.10. 12.Γενικός βαθμός του πτυχίου είναι ο μέσος όρος του βαθμού της πρακτικής εξετάσεως της παρ.7. Ο Γενικός αυτός βαθμός εξάγεται ως δεκαδικός και αναγράφονται επί του πτυχίου το ακέραιο και το δεκαδικό μέρος του μέχρις εκατοστών. 15.Γ .β.114 Ασφάλιση κατά της Ανεργίας Οργ/σμός Απασ/σης Εργατ/κού Δυν/κού (Ο.Α.Ε.Δ.)